Taalgebruik: verveeld of vervelig?Argieffoto (Foto: Matthew Henry/Unsplash) Gebruikers van Afrikaans struikel soms oor die gebruik van “verveeld” en “vervelig”: Die werk is vervelig (eentonig), daarom raak ŉ mens gou verveeld. Om verveeld te wees, is om sonder enige belangstelling te wees; wat verveling voel: verveeld in die hoek sit; verveeld deur die strate dwaal; ŉ verveelde lewe lei. Vervelig is wanneer iets of iemand geneig is om jou te verveel; vervelend; langdradig; vermoeiend: ŉ storie vervelig vertel; die lewe op ŉ plaas vervelig vind; ŉ vervelige vent Verveling is daardie ergerlike/onaangename gevoel wat ŉ mens kry wanneer jy niks het om jou mee besig te hou nie of ŉ onbevredigde drang na iets nuuts ondervind: die verveling van steeds eenderse, eentonige roetinewerk; dodelike verveling; van verveling kan sterf.